पहलवान नरसिंह यादव के खिलाफ हुई साजिश, खाने में दवा मिला दी गई : कुश्ती फेडरेशन के अध्यक्ष ब्रजभूषण सिंह  
नरसिंह यादव का पूरा समर्थन करता है कुश्ती फेडरेशन
नरसिंह यादव ने लिखित में दी है अपनी शिकायत, लगाए गंभीर आरोप
इस मामले की जांच जारी है, उसके बाद होगा कोई फैसला : खेलमंत्री
नरसिंह के साथ हुई साजिश की बात कहते हुए सिंह ने कहा कि सोनिपत के कैंप की महिला इंचार्ज पर शक की सुई जाती है। फेडरेशन का आरोप है कि 5 जून को खाने में छौंक लगाते समय प्रतिबंधित दवा डाली गई।
 

नरसिंह यादव ने 19 जुलाई को लिखित शिकायत फेडरेशन को दी है। उन्होंने साई के भी एक अधिकारी का नाम लिया है। नरसिंह यादव ने अगर कोई भी दवा का प्रयोग किया होता तो वह स्पेन में लड़ने से बचते। एक महीने के अंदर तीन बार डोप टेस्ट होना कहीं न कहीं संदेह पैदा करता है। नरसिंह यादव के साथ उसके रूम पार्टनर के शरीर में भी वही कैमिकर पाया गया है जो नरसिंह यादव के शरीर में पाया गया है।

हम जो यहां टेस्ट करते हैं वह वाडा के पास चला जाता है। नरसिंह का डोप टेस्ट पॉजिटिव आया। इसलिए उन्हें निलंबित किया गया है। ऐसे में मुद्दा पैनल के पास जाता है। जहां इस मुद्दे पर निर्णय लिया जाता है। खिलाड़ी को यहां पर अपनी बात रखने का मौका मिलता है। इस मामले में पूरी जांच बाकी है और इसके बाद ही तय हो पाएगा कि नरसिंह यादव जा पाएंगे या नहीं।